Pinus torreyana

Pinus torreyana er sjaldgæf furutegund sem er einlend í Bandaríkjunum. Þetta er tegund í útrýmingarhættu sem vex aðeins í Torrey Pines State Natural Reserve, strandsvæðum í norður San Diego county, og á Santa Rosa eyju í Kaliforníu.

Lýsing
Pinus torreyana er breiðvaxið tré með opna krónu, og verður 8 til 17 m hátt villt, með 25 til 30 sm langar barrnálar, fimm saman í búnti. Könglarnir eru breiðir og þungir, vanalega 8 til 15 sm langir og breiðir, og eru með stór æt fræ með harðri skel. 
Fræðiheitið torreyana er til heiðurs John Torrey, bandarískum grasafræðingi, sem ættkvíslin Torreya er einnig nefnd eftir.

Útbreiðsla
"Villtir" lundir af Pinus torreyana eru á mjóu belti meðfram strönd SuðurKaliforníu í San Diego. Það er einnig stofn af afbrigðinu Pinus torreyana var. insularis í tvemur lundum á Santa Rosa eyju, Kaliforníu. Vera tegundarinnar á þurri strönd San Diego og Santa Rosa eyju (úrkoma undir 350 mm á ári) eru líklega leifar af miklu meiri útbreiðslu á ísöld. Strandþoka á vorin og sumrin gefur rétt næga úrkomu til að bæta upp litla vetrarúrkomu.Williams, A. Park, Christopher J. Still, Douglas T. Fischer, and Steven W. Leavitt. "The influence of summertime fog and overcast clouds on the growth of a coastal Californian pine: a tree-ring study." Oecologia 156, no. 3 (2008): 601-611.

Búsvæði
Í náttúrulegu búsvæði Pinus torreyana, vex hún hægt í þurrum sendnum jarðvegi. Rótarkerfið er umtalsvert. Fræplanta myndar fljótt stólparót sem getur náð 60 sm niður í leit að næringu og raka. Fullvaxið tré getur verið með 75 m langar rætur. Tré sem verða fyrir saltroki eru oft með bonsai líkan vöxt, og verða sjaldan yfir 12 m há.

Verndun
Pinus torreyana var áður talin sjaldgæfasta furutegundin, með aðeins um 100 tré á lífi. En Pinus squamata, sem er tegund í útrýmingarhættu í suðvestur Kína, er nú talin sú sjaldgæfasta, með aðeins 20 hálfvaxin tré.

Nytjar

Matur
Furuhneturnar voru mikilvæg fæða Kumeyaay og Chumash ættflokkanna.

Ræktun
Þrátt fyrir að hún er í mikilli útrýmingarhættu í náttúrunni, er henni nokkuð plantað sem skrauttré. Í ræktun, í næringaríkari jarðvegi með meiri úrkomu eða vökvun, sýnir hún hraðan vöxt, með beinan og háan stofn (33 
til 45m há).

Skógrækt
Pinus torreyana hefur komið til greina sem skógræktartré í Ástralíu, Nýja-Sjálandi og Kenya.

 Myndir

 Tilvísanir

 Tenglar 
 Torrey Pines State Reserve
 Jepson Manual Treatment – Pinus torreyana
 USDA Plants Profile: Pinus torreyana 
  Pinus torreyana Photo gallery

Flokkur:Furur
Flokkur:Barrtré